ToekomsVenster: Hoe word jy geken? | Maroela Media
Foto: Ylanite Koppens/Pexels.com
20 Die woorde van die regverdige is die fynste silwer werd; die gedagtes van die goddelose is min werd.
20 Die tong van die regverdige is uitgesoekte silwer; die hart van die goddelose is min werd.
Twee wêrelde word verken. Die wêreld van die regverdige en die van die dwaas of goddelose. Tussen die twee wêrelde staan die genade van God. Geen mens kan roem nie. Alles is genade onverdiende guns alleen.
Die aard van beide hierdie persone word geopenbaar deur wat hulle sê.
Die woorde van die regverdige getuig van wysheid en onderskeiding. Hy getuig van openbaringskennis. Wat hy sê maak impak en kan ter harte geneem word.
Die goddelose daarenteen praat net wat in sy gedagtes opkom. Hy dink en bedink sy gedagtes nie. Hy praat sonder om die konsekwensie van sy woorde in ag te neem. Daarom kwes sy woorde, dit maak mense ongemaklik en kwaad, dit breek af en kritiseer, dit dat niks by nie inteendeel dit beroof mense van vrymoedigheid en groei.
Hoe word jy geken?
Getuig jou woorde van smaak en styl?
Praat jy soos Jesus sou gepraat het?
Kan Jesus aan jou woorde geken word?
Die fynste silwer is gepas as metafoor vir die optrede woorde en dade van die regverdige. Die goddelose maak geen indruk nie.
Gedagte vir die dag: ’n Sprakelose boodskap
Gedagte vir die dag: Die dae vertel vir mekaar
Lizette · 6 maande gelede
Die wêreld haat my, haat my woorde, maar gelukkig het Jesus my geleer dat dit so sal wees- omdat hulle Hom gehaat het sal hulle Sy volgelinge ook haat. So wat die wêreld van my dink maak nie saak nie.